**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

Ikt.:TPH/2367-4/2020.

**151/2020.**

**HATÁROZAT**

 **A polgármester 2020. évi szabadság felhasználási ütemezési tervének jóváhagyásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

Tudomásul veszem, hogy a 2020. évre járó **39 nap szabadságomból 32 napot igénybe vettem** 2020. december 17. napjáig. A fennmaradó 7 szabadság napot 2020. december hónapban igénybe kívánom venni.

**INDOKLÁS**

A közszolgálati tisztviselőkről szóló 2011. évi CXCIX tv. (a továbbiakban Kttv.) 225/C.§ (1) bekezdés alapján *„a főállású polgármester évi 25 munkanap alapszabadságra és 14 munkanap pótszabadságra jogosult,”* tehát **évi 39 nap szabadsággal** **rendelkezik**.

A számomra jogszabály alapján megállapított 39 szabadság napból 2020. december 17. napjáig 32 napot igénybe vettem. A fennmaradó 7 szabadság napot 2020. december hónapban igénybe kívánom venni.

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. december 17.

 **Szőke Zoltán**

 **polgármester**